《寄费舜臣印月潭三首 其三》
明代·袁华

达人贵闻道，仕士重守边。胡为事一室，四序从推迁。

春花碧色敷，夏木清阴圆。草木亦有时，力田尚逢年。

嗟余濩落材，兀兀理残编。丈夫慎出处，岂为利禄牵。

荣名若春花，飘散随风烟。疏雨过郊墟，水竹生华妍。

缅怀靖节翁，遇酒辄陶然。过溪成大笑，此理谁能宣。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。